हुकम सिंह

हुकम सिंह फोगाट (28 फ़रवरी 1926 – 26 फ़रवरी 2015) भारतीय राजनेता थे जो सन् 1990 से 1991 तक हरियाणा के मुख्यमंत्री रहे। मुख्यमंत्री बनने से पहले वो तीन बार चरखी दादरी से विधायक रहे।

 पूर्व जीवन और शिक्षा 
हुकम सिंह का जन्म 28 फ़रवरी 1926 को वर्तमान हरियाणा के चरखी दादरी (तात्कालिक भिवानी जिला, पंजाब प्रांत, ब्रितानी भारत) में एक जाट परिवार में हुआ।

 राजनैतिक जीवन 
हुकम सिंह सन् 1977 में दादरी से विधायक चुने गये। पहली बार विधायक बनते ही उन्हें मंत्री पद भी मिला। इसके बाद सन् 1982 और 1987 में भी वो विधायक चुने गये। जनता दल के सदस्य के रूप में जुलाई 1990 से मार्च 1991 तक वो हरियाणा के मुख्यमंत्री रहे और दो बार हरियाणा के उपमुख्यमंत्री भी रहे।

सन्दर्भ

श्रेणी:हरियाणा के मुख्यमंत्री
श्रेणी:1926 में जन्मे लोग
श्रेणी:२०१५ में निधन